8. ΝΟΜΟΘΕΤ. ΔΙΑΤΑΓΜΑ 346 της 1/ 2 Αυγ. 1941 Περί υπολογισμού ως χρόνου πραγματικής υπηρεσίας του εν πολέμω χρόνου στρατιωτικής υπηρεσίας εφέδρων στρατιωτικών εν γένει τυγχανόντων ιδιωτ. υπαλλήλων. Εκυρώθη δια της υπ’ αριθ. 324 της 30/30 Ιουν. 1946 Πράξεως του Υπουρ. Συμβουλίου. Άρθρον 1 Ο εν πολέμω χρόνος στρατιωτικής υπηρεσίας των εφέδρων στρατιωτικών εν γένει Ξηράς, Θαλάσσης, Αέρος και Χωροφυλακής τυγχανόντων ιδιωτικών υπαλλήλων λογίζεται ως χρόνος πραγματικής υπηρεσίας διανυθείσης εν ανωνύμω εταιρεία επιχειρήσει κλπ. παρ’ η υπηρέτουν προ της στρατεύσεως, προς προσαύξησιν του μισθού αυτών, προαγωγήν, κανονισμόν της συντάξεως και παντός ετέρου δικαιώματος τούτων. Άρθρον 2 Πάσα διάταξις αντικειμένη τω παρόντι καταργείται. Άρθρον 3 Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 